recursal/SuperWikiNEXT-32B huggingface dataset:
**חצר המטרה** הייתה בית כלא בירושלים בתקופת בית המקדש הראשון. האתר מוזכר בספר ירמיהו, ומסופר שהנביא ירמיהו נכלא בה בצו המלך צדקיהו.

מקור השם
--------

"חצר המטרה" - היא "חצר השמירה" מהשורש נ.ט.ר. = ש.מ.ר.
התרגום הארמי של ספר ירמיהו מתרגם "בית אסיריא" - בית כלא.

תיאור החצר בספר ירמיה
---------------------

בעת שהעיר ירושלים הייתה תחת מצור של הצבא הבבלי, ניבא ירמיהו על חורבן העיר, ובצו המלך צדקיהו נשלח לכלא זה.

> 
> וירמיהו הנביא היה כלוא בחצר המטרה אשר בית מלך יהודה
> 
> 
> 
> — ירמיהו, ל"ב, ב'
> 

ובהמשך מסופר:

> 
> ויקחו את ירמיהו, וישלכו אתו אל הבור מלכיהו בן המלך אשר בחצר המטרה וישלחו את ירמיהו בחבלים. ובבור אין מים כי אם טיט, ויטבע ירמיהו בטיט. וישמע עבד מלך הכושי איש סריס והוא בבית המלך כי נתנו את ירמיהו אל הבור, והמלך ישוב בשער בנימן. ויצא עבד המלך מבית המלך, וידבר אל המלך לאמר: אדני המלך, הרעו האנשים האלה את כל אשר עשו לירמיהו הנביא אשר השליכו אל הבור, וימת תחתיו מפני הרעב כי אין הלחם עוד בעיר. ויצווה המלך את עבד מלך כושי לאמר: קח בידך מזה שלושים אנשים והעלית את ירמיהו הנביא מן הבור בטרם ימות. ויקח עבד מלך את האנשים בידו ויבוא בית המלך אל תחת האוצר ויקח משם בלויי הסחרבות (קרי: סחבות) ובלוי מלחים וישלחם אל ירמיהו אל הבור בחבלים. ויאמר עבד מלך הכושי אל ירמיהו, שים נא בלואי הסחבות והמלחים תחת אצלות ידיך מתחת לחבלים, ויעש ירמיהו כן. וימשכו את ירמיהו בחבלים, ויעלו אתו מן הבור, וישב ירמיהו בחצר המטרה.
> 
> 
> 
> — ירמיהו, ל"ח, ו'–י"ג
>

מיקום חצר המטרה
---------------

מיקומה המדויק של חצר המטרה אינו ידוע. בספר ירמיה מסופר שהייתה "בתחום בית מלך יהודה", ועל כן חוקרים משערים שמקומה הייתה באזור ירושלים בתקופת הבית הראשון - עיר דוד, העופל או העיר העליונה. בספר נחמיה מסופר כי בקרבת מקום היה שער בחומה:
  
שגיאות פרמטריות בתבנית:ציטוט   
פרמטרים [ 3, 4 ] לא מופיעים בהגדרת התבנית  
פרמטרים [ קצר ] לא מופיעים בהגדרת התבנית  
כפילות פרמטרים [ תוכן ] 

> 
> ועמדו, בשער המטרה
> 
> 
> 
> — נחמיה
> 

}}

החל מסוף ימי הביניים זיהו עולי רגל יהודים ויהודי העיר העתיקה את חצר המטרה במערה הנמצאת מחוץ לחומת העיר העתיקה, סמוך למערת צדקיהו, בין שער שכם ושער הפרחים.

המערה כקבר ירמיהו
-----------------

האר"י הצביע על מערה זו כקבר ירמיהו. וכן המערה והקבר בה תוארו על ידי עולי רגל יהודיים שהגיעו לעיר, כגון הקראי שמואל בן דוד שביקר בעיר בשנת 1641. וזאת על אף מסורות אחרות הממקמות את הקבר במצרים.
רבי משה ירושלמי ביקר במקום בשנת 1769, ובתאורו את המערה אינו מזכיר קבר במקום.

המערה בספרות הערבית
-------------------

אזכורה הראשון של המערה בספרות הערבית הוא בכתביו של הגאוגרף המוסלמי אלמקדסי, המתאר אותה במאה העשירית בשם "ג'ב ארמייה" - "כלא ירמיהו", ומכנה את השער הסמוך (שער הפרחים) "באב ארמייה" - שער ירמיהו.
החוקר האירופי זצן, המבקר בעיר בשנת 1806 מציין כי תושבי העיר המוסלמים קוראים למערה "ח'בא ארמייה א נבי" - מחבוא ירמיה הנביא.

המערה בימי הביניים
------------------

בימי הביניים התגוררו במערה נזירים מוסלמים בני כת אלאדהמיה, והם כונו "החיים מתחת למתים" בשל בית הקברות המצוי מעל המערה.

המערה כיום
----------

המערה נמצאת מצפון לעיר-העתיקה בקרבת שער שכם. בכניסה אליה ממוקם מסגד.

קישורים חיצוניים
----------------

* חצר המטרה באתר "לדעת"
**קיפולית** (באנגלית: Turnover) הוא סוג של מאפה הנעשה על ידי הנחת מילוי על פיסת בצק, קיפול הבצק, איטום ולאחר מכן אפייתו. קיפוליות יכולות להיות מתוקות או מלוחות ולעיתים קרובות נעשות כמעין ארוחה או קינוח ניידות. לעיתים קרובות נאכלות גם לארוחת בוקר.

מקובל שלקיפוליות מתוקות יש מילוי פירות ועשויות מבצק עלים או קלתית ומכוסות בציפוי; קיפוליות מלוחות מכילות בדרך כלל בשר ו/או ירקות וניתן להכין אותן עם כל סוג של בצק, אם כי נראה שבצק שמרים הוא הנפוץ ביותר במטבחים מערביים. הם בדרך כלל אפויים, אבל אפשר גם לטגן אותן.

קיפוליות מלוחות נמכרות לעיתים קרובות כמזונות חצי מעובדים בסופרמרקטים (שהכנתן בבית מהירה). קיפוליות מלוחות עם בשר בקר או בשר עוף ומזוהות כקיפוליות בארצות הברית (לדוגמה: "קיפולית בקר" או "Cheesy Chicken Turnover") צריכים לעמוד בסטנדרט של זהות או הרכב וצריכים להכיל כמות מסוימת של בשר או עוף.

שמות
----

קיפולית בשר או צמחוני עשויה להיקרא "קציצה" במטבח דרום אסיה והקריביים, למשל קציצת עוף דרום אסייתית, קציצה ג'מייקנית, קציצה האיטית. הוא עשוי להיות "פאסטי" במטבח הבריטי. במטבח הלטינו-אמריקאי קיפוליות מלוחות נקראות אמפנדס וניתן לאפותן או לטגנן.

מילויים
-------

מילויי קיפוליות נפוצות כוללות פירות כמו תפוחים, אפרסקים ודובדבנים, בשרים כמו עוף, בקר וחזיר, ירקות כמו תפוחי אדמה, ברוקולי ובצל, ומרכיבים מלוחים כמו גבינה. יש גם גרסאות מיוחדות. 

בבריטניה, הקיפוליות ממולאות בדרך כלל בתפוחים מבושלים, אך ניתן להשתמש בכל פרי, כמתואר בספרה של הגברת ביטון לניהול משק הבית.

סוג אחר של קיפולית, הקלצונה, מקורה בנאפולי מהמאה ה-18. הקלצונה עשוי באופן מסורתי מבצק לחם מלוח, אפוי בתנור וממולא בסלמי, בשר חזיר או ירקות, מוצרלה, ריקוטה וגבינת פרמזן או פקורינו, כמו גם ביצה. הקלצונה של היום באיטליה הוא למעשה פיצה עגולה מקופלת וסגורה.

ראה גם
------

הערות שוליים
------------



1. ↑  Refer to the United States Department of Agriculture's Food Safety Inspection Service Food Standards and Labeling Policy Book (אורכב 05.02.2011 בארכיון Wayback Machine) entries for "Turnover" and "Poultry Turnover."
2. ↑  "Turnover". Food Network.com. נבדק ב-2012-06-14.
3. ↑  "Wild rabbit and leek turnover with piccalilli". BBC. אורכב מ-המקור ב-2011-12-19. נבדק ב-2012-06-14.
4. ↑  "mrs beeton's - appleturnover". אורכב מ-המקור ב-2019-02-03.
5. ↑  Gosetti (1967), p.785
**סונורזאורוס** (שם מדעי: *Sonorasaurus*) הוא סוג של דינוזאור אוכל צמחים ממשפחת הברכיוזאוריים אשר התגלה בשנת 1994 במדבר סונורה וקרוי על שמו (מילולית: "הלטאה של סונורה"). הסונורזאורוס התקיים בתור הקרטיקון, לפני 92–112 מיליון שנה. בסוג נכלל מין אחד – *Sonorasaurus thompsoni*, שסווג ב-1998.

דינוזאור זה נחשב בשנים הראשונות בהם חפרו את שלדו, דבר שלקח מספר שנים, למין לא ידוע שהיה קרוב לתריזינוזאורים. החוקר אדווין קולברט הניח שהוא למעשה מין של הדרוזאור בהתאם לעצמות אשר דמו לעצמות הדרוזאורים מהמוזיאון האמריקאי לתולדות הטבע וכמה חוקרים הניחו שהיה דומה מאוד לקריטוזאורוס. רק ב-1998 התברר שהיה ברכיוזאור נמוך-קומה. דינוזאור זה היה מהשורדים האחרונים בבני משפחתו, אשר שגשגו בתור היורה.

המבנה של דינוזאור זה התבסס מחלקי שלד מקוטעים. על פי הממצאים, הגיע הסונוזאורוס לאורך 15 מטרים ולגובה 8.2 מטרים, קטן בשליש מקרובו הברכיוזאורוס, שחי בתור היורה.

הסונוזאורוס הוא הדינוזאור הלאומי של מדינת אריזונה, החל מאפריל 2018.

קישורים חיצוניים
----------------

ויקישיתוף מדיה וקבצים בנושא **סונורזאורוס** בוויקישיתוף
* סונורזאורוס, באתר האנציקלופדיה של החיים (באנגלית)
* סונורזאורוס, באתר GBIF (באנגלית)
**פיטר לאוונבראו גריפין** (באנגלית: **Peter Griffin**) הוא דמות מצוירת בדיונית בקומדיית המצבים המונפשת האמריקנית "איש משפחה". פיטר הוא הדמות הראשית בסדרה שעוסקת במשפחתו, משפחת גריפין. הוא הופיע לראשונה בטלוויזיה ב-20 בדצמבר 1998 והוא מדובב על ידי יוצר הסדרה סת' מקפרלן, שגם יצר ועיצב אותו. פיטר הוא אביהם של סטואי, מג וכריס ונשוי ללויס. פיטר מתגורר בעיר הבדיונית קוהוג שברוד איילנד עם משפחתו וכלב המשפחה בריאן.

אישיות
------

פיטר נולד במקסיקו בשם "**ג'סטין פיטר** **לאוונבראו** **גריפין**", לתלמה גריפין ולמיקי מקפיינגן. רק בבגרותו גילה את הזהות האמיתית של אביו ועד גיל מאוחר סבר כי אביו הוא פרנסיס גרפין שהיה נשוי בעבר לאמו הביולוגית (פרנסיס נפטר זמן-מה אחרי שפיטר נפל עליו בעודו שיכור). פיטר הוא מקרה מייצג של עובד צווארון כחול. בעברו עבד פיטר כמפקח בטיחות במפעל הצעצועים "Happy-Go-Lucky". לאחר מות בעל המפעל קנה סירה והחל לעבוד כדייג לצד שני עוזריו, סנטוס ופסקאוול, שני מהגרים פורטוגזיים. כיום, לאחר שסירתו נהרסה, הפך לאחראי הובלה במבשלה שבעיר.

פיטר מוחק את השם "ג'סטין" משמו המלא, בטענה של לויס (אשתו), שגילוי שמו הפרטי "**משנה את אישיותו**". דמותו של פיטר לא מתבגרת שכן בסדרה אין עקביות בזמן. ביחד עם חבריו ג'ו, קליבלנד וקווגמייר, נוהג פיטר לשתות לשוכרה במסבאה השכונתית "הצדפה השיכורה", אותה מנהל הוראס. לאחר שהוראס מת במהלך משחק בייסבול על ידי חברו של פיטר, ג'רום, ג'רום קונה את "הצדפה השיכורה" והופך למנהלה. פיטר נוהג להילחם עם ארני התרנגול הענק, אויבו המושבע. לראשונה נלחם ארני בפיטר לאחר שנתן לו קופונים שפג-תוקפם, מה שהרגיז את פיטר. עם זאת, ייתכן ושורש המריבה ביניהם הוא אגרוף שהכניס פיטר לארני 20 שנה לפני כן בעת נשף סיום התיכון שבו נכחו השניים. סיבה נוספת ליריבות ביניהם היא מחלוקת על מי ישלם על הארוחה שחלקו עם אשתו של ארני. פעמים רבות מגיע מלאך המוות, חבר קרוב של המשפחה, כדי לקחת את חייו של פיטר ונכשל במשימה.

קישורים חיצוניים
----------------

ויקישיתוף מדיה וקבצים בנושא **פיטר גריפין** בוויקישיתוף
* פיטר גריפין, באתר רשת Fox
* פיטר גריפין, באתר Family Guy Wiki
* פיטר גריפין, במסד הנתונים הקולנועיים IMDb (באנגלית)

| איש משפחה |
| --- |
| דמויות | פיטר גריפין • לויס גריפין • מג גריפין • כריס גריפין • סטואי גריפין • בריאן גריפין • קליבלנד בראון |  |
| סרטים | סטואי גריפין - הסיפור שלא סופר |
"**Tu t'en iras**" (בעברית: "**אתה תלך**") הוא סינגל שהוקלט על ידי הזמרת-יוצרת הקנדית־צרפתייה לה זארה. הוא יצא לאור ב-11 ביוני 2021, על ידי חברת התקליטים פולידור רקורדס, כסינגל מתוך אלבום הבכורה שלה *Traîtrise*. השיר נכתב והופק על ידי לה זארה, אחמד סגיר, יניק ראסטוגי וזכרי ריימונד. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-24.5 מיליון השמעות.

וידאו קליפ
----------

הווידאו קליפ הרשמי של השיר פורסם ב-16 ביוני 2021 בערוץ היוטיוב הרשמי של לה זארה. נכון ליולי 2023 עומד מונה הצפיות של הקליפ על למעלה מ-23 מיליון צפיות.

מיקומי שיא
----------

| 
‏‏‏  **מצעדים ודירוגים (2021)** |
| --- |
| מדינה | מצעד | מיקום שיא |
|  צרפת | SNEP | 78 |

נתוני מכירות
------------

| מקום | תארים | מכירות |
| --- | --- | --- |
| צרפת (FRA) | פלטינה | 200,000 |

היסטוריית יציאות לאור
---------------------

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 11 ביוני 2021 | סטרימינג • הורדה דיגיטלית | פולידור רקורדס |  |

הערות שוליים
------------

1. ↑  Tu t’en iras - Single
**אבי אברמוביץ'** (ברומנית:**Avi Abramovici**, ‏ נולד ב-15 בדצמבר 1935) הוא כנר ומורה למוזיקה ישראלי יליד רומניה.

קורות חייו
----------

אבי אברמוביץ' נולד ב-1935 בעיר גאלאץ ברומניה במשפחה יהודית. 
בגיל שש התחיל ללמוד נגינה בכינור אצל המורים אדריאן ליבוביץ' ואחר כך נחמנוביץ'. 
הוא ניגן בתזמורות ילדים וכסולן במופעים מוזיקליים שונים בקהילה היהודית בעירו. 
מאוחר יותר המשיך את פעילותו המוזיקלית ככנר בתזמורת ה סימפונית הצעירה של גאלאץ תחת הדרכתו של גאורגה איסאילה (Isăilă).

  

În anul 1951 părăseşte liceul Vasile Alecsandri din Galaţi, pentru a-şi continua studiile la Şcoala Medie de Muzică din Bucureşti, pe care o absolvă în anul 1953.

Îşi continuă studiile muzicale la Conservatorul din Bucureşti la clasa lui Ionel Geantă. Absolvă Conservatorul în anul 1958.

În anul 1957 a fost câştigătorul bursei „George Enescu".

A fost laureat al concursului naţional „George Enescu".

Între anii 1958-1960 a condus orchestra de Studio a Conservatorului Ciprian Porumbescu.

Timp de 24 de ani a fost prim-violonist şi concert-maistru al Filarmonicii „George Enescu" din Bucureşti şi profesor de vioară la Academia de Muzică.

În 1984, a emigrat în Israel.

S-a stabilit la Ierusalim, unde este profesor la Conservator şi la Academia de Muzică (Jerusalem Music Academy), la care este şi şeful departamentului de instrumente cu coarde. Este membru al corpului didactic al Şcolii de Muzică Buchmann Mehta al Universităţii Tel Aviv. Avy Abramovici conduce Master Classes şi serveşte ca judecător la concursuri internaţionale în diverse ţări din Europa.

În anul 2004 a primit premiul „ Arta de a preda" (The Art of Teaching) acordat de Itzhak Perlman în cadrul unei ceremonii care a avut loc la Lincoln Center.

La Ierusalim, a înfiinţat, conduce şi îndrumă „Cvartetul Ierusalim", Cvartetul Ariel, Cvartetul Carmel şi Orchestra Conservatorului din Gyvataim. Cu aceste formaţii a câştigat diverse concursuri din Europa inclusiv concursul de cvartete „Frantz Schubert şi secolul XX" care a avut loc la Graetz în 
Austria
**פתחי אבראהים עבד אל-עזיז א-שקאקי** (בערבית: **فتحي إبراهيم عبد العزيز الشقاقي**; 1951 - 26 באוקטובר 1995) היה טרוריסט פלסטיני, ממייסדי ארגון הטרור הג'יהאד האסלאמי הפלסטיני והמזכ"ל הראשון שלה עד לחיסולו

בידי ישראל.

ביוגרפיה
--------

שקאקי נולד בעיר רפיח אשר ברצועת עזה, למשפחה שמקורה בזרנוגה. אחיו הוא ח'ליל שקאקי. לאחר שסיים את לימודיו, למד פיזיקה ומתמטיקה באוניברסיטת ביר זית. לימד מתמטיקה בבית ספר במזרח ירושלים.

בשנת 1974 יצא שקאקי ללימודים באוניברסיטת זקאזיק בקהיר, שם למד רפואה והתמחה ברפואת ילדים. בתקופת לימודיו במצרים נחשף לראשונה לתנועת האחים המוסלמים. בשנת 1981 סיים את לימודיו ועבד כמתמחה בבית החולים אוגוסטה ויקטוריה בירושלים.

שקאקי החל להיות פעיל בשורות הג'יהאד האסלאמי הפלסטיני (גא״פ) באמצע שנות השמונים והיה ראש אחד הפלגים שלו. בשנת 1986 נעצר על ידי ישראל, וגורש בשנת 1988, במהלך האינתיפאדה הראשונה, ללבנון. לאחר גירושו התמקם במחנה הפליטים הפלסטיני ירמוך שבקרבת דמשק והצליח לארגן מחדש את הג'יהאד האסלאמי ולהפוך למנהיגו הכמעט-בלעדי. שימש כדמות מפתח ביצירת קואליציה, שכללה 8 ארגונים, ביניהם חמאס והג'יהאד האיסלמי, כנגד הסכם אוסלו בתחילת 1994.

בינואר 1995 התפאר בריאיון למגזין טיים על הצלחת ארגונו להוציא לפועל את הפיגוע בצומת בית ליד.

### ההתנקשות בפתחי שקאקי

ב-26 באוקטובר 1995 הגיע שקאקי לאי מלטה במעבורת מלוב, כשהוא משתמש בכיסוי של אזרח לובי בשם איברהים שאוויש. לאחר שנרשם במלון "דיפלומט" בעיירה סלימה, הוא יצא לסיבוב בעיר. בדרכו חזרה למלון, בעודו הולך ברחוב, נצמד אליו אופנוע עליו היו רכובים שני גברים שלפי פרסומים זרים היו אנשי המוסד (לפי אותם פרסומים, חוליה זו הייתה אחראית גם לניסיון ההתנקשות בח'אלד משעל כשנתיים לאחר מכן). ההתנקשות בוצעה בצהריים, לאור יום - על אף הסיכון בתפיסת החוליה - תוך כדי רכיבה, כאשר הרוכב האחורי יורה שלושה כדורי אקדח - 2 בחזית ראשו ואחד בעורפו. שקאקי נהרג במקום. לימים נודע כי שייטת 13, בפיקוד יואב גלנט, סייעה למתנקשים להיחלץ מן האי בסיום המבצע. לאחר מותו החליף אותו בהנהגת התנועה ד"ר רמדאן עבדאללה שלח, ששימש אז כמרצה באוניברסיטה במיאמי.

קישורים חיצוניים
----------------

* כתבה ב"דר שפיגל" על הריגת פתחי שקאקי, 6.11.1995 (בגרמנית)
* ליאור אסטליין, מכת מוות, ישראל היום, ‏ 22.10.2010.
* שמעון איפרגן, מלטה, ‏משחקי חיסול, באתר ‏מאקו‏, 9 באוקטובר 2013.
* המוסד: יחידת חיסול | התחקיר המלא, באתר חדשות 13, 11 ביולי 2019
* אויבים עונה 3 | פרק 3 - פתחי שקאקי - הג'יהאד האיסלאמי, סרטון בערוץ "כאן 11 - תאגיד השידור הישראלי", באתר יוטיוב (אורך: 53:56)

הערות שוליים
------------

1. ↑  Fathi Shiqaqi
2. ↑  יוסי מלמן ודן רביב, "**מלחמות הצללים: המוסד וקהילת המודיעין**", הוצאת ידיעות ספרים, 2012, עמודים 420-424.
3. ↑  עמוס הראל, מתנת הפרידה לגבי אשכנזי, באתר הארץ, 14 בפברואר 2011
4. ↑  דן מרגלית ורונן ברגמן, **הבור - הסודות האפלים מאחורי משבר המנהיגות החמור בתולדות צה"ל**, כנרת, זמורה-ביתן, 2011, המהדורה המוקדמת, עמודים 140-142.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007526054605171
* GND: 1147681511
* ISNI: 0000 0000 8198 8954
* LCCN: n97906741
* VIAF: 11613358
* WorldCat: lccn-n97906741

 |
רתך בעבודתו
רתך בישראל
**רתך** הוא איש מקצוע שמתמחה בריתוך חומרים זה לזה. החומרים אותם הוא מרתך יכולים להיות מתכות (כגון פלדה, אלומיניום, ברזל וכדומה), וכן חומרים פלסטיים או פולימרים אחרים. רתכים צריכים להיות בעלי מיומנות, יכולת מוטורית עדינה ותשומת לב לפרטים, וכן בעלי ידע טכני מסוים על החומרים המרותכים ועל נוהלי העבודה המקובלים.

בטיחות
------

בגלל השימוש באמצעי הלחמה רבי עוצמה ובלהבות, יש בעבודת הרתך סיכון משמעותי לכוויות קשות, ועל-כן משתמשים הרתכים בבגדי עבודה מיוחדים כגון כפפות עור עבות וסרבל בעל שרוולים ארוכים. רמת הבוהק הגבוהה באזור הריתוך עלולה לגרום לפוטוקרטיטיס, דלקת שמקורה בחשיפת הקרנית לקרינת אור על-סגולה. משקפי מגן וקסדות ריתוך כהים נחבשים כדי למנוע חשיפה לאור זה. בשנים האחרונות הוחל בייצור קסדות חדשות בעלות סוכך המתכהה אוטומטית עם חשיפה לכמויות גדולות של אור על סגול.

הרתכים חשופים בעבודתם גם לגזים רעילים וחלקיקים מזיקים. בעבודות ריתוך שונות נוצר עשן ובו סוגים שונים של תחמוצות מתכת, שחשיפה אליו עלולה לגרום לקדחת המתכות. רעילות האדים עומדת ביחס הפוך לגודל החלקיקים: ככל שהחלקיקים קטנים יותר גוברת הסכנה. בנוסף, חלק מהתהליכים גורמים להשתחררות גזים דוגמת פחמן דו-חמצני ואוזון שעלולים להסב נזק בהיעדר אוורור מספק.

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **רתך** |
| ויקישיתוף תמונות ומדיה בוויקישיתוף: **רתך** |

ראו גם
------

* מסגר
* נפח

| מקצועות הבנייה |
| --- |
| תכנון | מודד • אדריכל • מהנדס קונסטרוקציה (הנדסת מבנים) |
| תכנון משני | מהנדס חשמל • יועץ בטיחות • יועץ אינסטלציה • יועץ מיזוג אוויר • יועץ מעליות • יועץ תחבורה • יועץ אקוסטיקה • אדריכל נוף • אדריכל פנים |
| ביצוע | קבלן בניין • מהנדס ביצוע |
| פיקוח | מפקח בנייה • חשב כמויות |
| עבודות שלד | בנאי • מניח לבנים • טייח • טפסן • רתך • מקים ומאחזק פיגומים • מפעיל ציוד מכני כבד |
| עבודות פנים | רצף • שרברב • חשמלאי |
| עבודות גמר | צבע • נגר • מנקה |
**סבאוס** (בלטינית: *Sebeos*; בארמנית: Սեբեոս) היה בישוף והיסטוריון ארמני מהמאה ה-7.

מעט ידוע על המחבר, אם כי חתימה על החלטת ועידת הכנסייה הרביעית של דווין (אנ') בשנת 645 אומרת: "הבישוף סבאוס מבגראטוניס". לכתביו יש ערך כאחד המקורות הבודדים ששרדו בשלמותם המספקים כרוניקה של ארמניה והטריטוריות הסובבות אותה במאה ה-6. ההיסטוריה של סבאוס מכילה תיאורים מפורטים מתקופת השליטה הסאסאנית בארמניה (אנ') ועד לכיבוש המוסלמי (אנ') בשנת 661. ההיסטוריה שלו פורסמה לראשונה בשנת 1851 באיסטנבול.

כתביו
-----

"היסטוריה של הרקליוס", המתעדת אירועים מסוף המאה ה-5 ועד שנת 661, יוחסה לו. החלק הראשון מתחיל עם היסוד המיתולוגי של ארמניה עם האגדה של הייק (אנ') ובל, ועובר להיסטוריה בת זמנו עם עלייתו של ורדן השני ממיקוניאן (Vardan II Mamikonian) בשנת 570. משם הוא מספר על המאבקים והבריתות בין פרס לביזנטיון.

החלק השני מתאר את עלייתו של כוח מדיני וצבאי חדש, הישמעאלים (כלומר הערבים) בשנת 622 לספירה.

חלק זה מתאר כיצד הקים מוחמד לראשונה קהילה של ישמעאלים ויהודים על סמך מוצאם המשותף מאברהם; הערבים דרך ישמעאל, והיהודים דרך יצחק. משם השיגו הישמעאלים הישגים טריטוריאליים דרמטיים, כולל ניצחונם על השושלת הסאסאנית, והתיאור נכנס לחלוקת הצבאות הישמעאליים ולהתחלת הפתנה הראשונה (אנ')(מלחמת אזרחים בעולם האסלאמי). הוא מקשר את ההתפתחויות הללו לארמניה. הוא מפסיק את תיאורו עם סוף הפתנה הראשונה, כאשר מועאויה הראשון עושה שלום.

לקריאה נוספת
------------

* *The Armenian History attributed to Sebeos*, translated, with Notes, by R. W. Thomson, historical Commentary by J. Howard-Johnston, Assistance from T. Greenwood (Translated Texts for Historians), 2 Volumes, Liverpool 1999.
* T. Greenwood, "Sasanian Echoes and Apocalyptic Expectations: A Re-Evaluation of the Armenian History attributed to Sebeos", *Le Muséon* 115, Fasc. 1—2 (2002) 323—397.

קישורים חיצוניים
----------------

* ההיסטוריה של סבאוס
* הקדמת המתרגם
* תרגום לאנגלית של ההיסטוריה - *מראה אם האתר הראשי אינו זמין*
* ההיסטוריה של סבאוס, תרגום לרוסית, ס.פטרבורג 1862.
* המאמר של אנציקלופדיה איראניה על סביוס
לחמים מנומרים לפני אפייה מרוחה במשחת אורז
**לחם מנומר** (בהולנדית: **Tijgerbrood**), הידוע גם כ"**קראנץ' הולנדי**" ומיוצר תחת שמות מותגים שונים, הוא לחם ממוצא הולנדי בעל קרום מנומר.

הקרום
-----

בדרך כלל מכינים את הלחם בתבנית אפיה כאשר את החלק העליון מורחים (צובעים) במשחת אורז על פני כל שטח הלחם לפני האפייה. משחת האורז המקנה גם את הטעם האופייני ללחם מתייבשת ונסדקת בתהליך האפייה. ללחם עצמו יש מראה חיצוני קרומי, אבל הוא רך מבפנים. לחם מנומר עשוי בדרך כלל ככיכר לחם לבן או כלחמנייה, אך ניתן ליישם את הטכניקה על כל צורה של לחם.

השמות הנוספים
-------------

מקור השם בהולנד, שם הוא מכונה tijgerbrood (לחם נמר) או tijgerbol (לחמניית נמר) ונמכר לפחות מאז תחילת שנות ה-70 של המאה ה-20. רשת הסופרמרקטים האמריקאית וגמאנס (אנ') מוכרת אותו בשם לחם "מרקו פולו". באזור מפרץ סן פרנסיסקו קוראים לו "קראנץ' הולנדי".

בינואר 2012 הודיעה רשת הסופרמרקטים הבריטית סיינסבורי'ס (אנ') כי תשווק את המוצר תחת השם "לחם ג'ירפה", לאחר שהוריה של ילדה בת שלוש כתבו לחברה והציעו זאת.

הערות שוליים
------------

1. ↑  Stamm, Mitch (1 ביוני 2009). "Snap, crackle, crunch bread". *Modern-baking.com*. אורכב מ-המקור ב-14 ביולי 2011. נבדק ב-4 ביולי 2011. `{{cite web}}`:  (עזרה)
2. 1 2  "Tiger bread renamed giraffe bread by Sainsbury's". *BBC News*. 31 בינואר 2012. נבדק ב-26 בינואר 2023. `{{cite news}}`:  (עזרה)
3. ↑  "Tiger Bread". BBC Good Food. נבדק ב-9 באוגוסט 2020. `{{cite web}}`:  (עזרה)
4. ↑  Ayto, John (2012). *The diner's dictionary : word origins of food & drink* (2nd ed.). Oxford: Oxford University Press. ISBN 9780191744433.
5. ↑  "Marco Polo Bread - Wegmans". אורכב מ-המקור ב-3 ביולי 2018. `{{cite web}}`:  (עזרה)
6. ↑  Kauffman, Jonathan (11 בנובמבר 2010). "Dutch Crunch: According to Nick Malgieri, a San Francisco Treat". *SF Weekly*. אורכב מ-המקור ב-28 בדצמבר 2018. `{{cite web}}`:  (עזרה)

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"לחם מנומר"**.
"**Out of Sight**" (בעברית: "**מחוץ לטווח ראייה**") הוא סינגל שהוקלט על ידי הזמרת המלטזית אמה מוסקט. הוא זכה בקדם המלטזי לאירוויזיון 2022, שמאוחר יותר הוחלף בשיר "I Am What I Am".

לפני האירוויזיון
----------------

רשות השידור המלטזית פתחה את תקופת הגשת השירים לקדם ב-15 באוקטובר 2021. היא הסתיימה ב-15 בדצמבר אותה השנה. רק אזרחי מלטה יכלו לשלוח לוועדה של רשות השידור שירים. 22 השירים שנבחרו נחשפו ב-29 בדצמבר 2021.

חצי הגמר של הקדם הלאומי התקיים ב-17 בפברואר 2022. עשרים ושניים שירים התחרו, ורק שישה עשר העפילו לגמר, ביניהם "Out of Sight". הגמר התקיים ב-19 בפברואר אותה השנה. "Out of Sight" זכה במקום הראשון הן בחבר השופטים, שהעניק לו 72 נקודות, והן בהצבעות הקהל, שהעניקו לו 20 נקודות.

למרות זאת, ב-14 במרץ הודיעה רשות השידור המלטזית שמוסקט לא תשיר את השיר באירוויזיון ובמקומו תשיר את השיר "I Am What I Am".

קישורים חיצוניים
----------------

* מילות השיר "Out of Sight" באתר Genius

הערות שוליים
------------

1. ↑  Granger, Anthony (15 באוקטובר 2021). "Malta: Malta Eurovision Song Contest 2022 Submissions Open". *Eurovoix*. נבדק ב-28 באוקטובר 2021. `{{cite web}}`:  (עזרה)תחזוקה - ציטוט: url-status (link)
2. ↑  "Imħabbra t-22 semifinalista tal-Malta Eurovision Song Contest 2022". *tvm.com.mt* (במלטית). TVM. 29 בדצמבר 2021. נבדק ב-29 בדצמבר 2021. `{{cite web}}`:  (עזרה)תחזוקה - ציטוט: url-status (link)
3. ↑  "Malta: Turin is no longer "Out of Sight" for Emma Muscat!". *escYOUnited* (באנגלית אמריקאית). 2022-02-20. נבדק ב-2022-02-20.
**בן כהן** (נולד ב-5 בנובמבר 1985) הוא פוליטיקאי ישראלי, ראש מועצה אזורית באר טוביה.

ביוגרפיה
--------

כהן נולד וגדל במושב תלמי יחיאל. למד בבית ספר "שדות" בקיבוץ בית ניר עד כיתה ג' ובבית הספר "מבואות" בבאר טוביה מכיתות ד–ו. בתיכון למד בבאר טוביה. בשנת 2004 התגייס לצה"ל שירת כלוחם בחיל התותחנים בגדוד 411 ולאחר השחרור מצה"ל למד לתואר ראשון במנהל עסקים וכלכלה. במהלך לימודיו לכלכלה ומנהל עסקים, עבודת הגמר שלו זכתה בפרס הצטיינות מנגיד בנק ישראל דאז סטנלי פישר. 

במקביל החל לעבוד במשק המשפחתי בגידול רימונים והקים בית אריזה ליצוא רימונים.

ב-2011 הקים את חברת המיון והשיווק החקלאי **BCA**. ומייצאת תוצרים למדינות רבות ברחבי אירופה, ארצות הברית ודרום אפריקה.

ב-2013 נבחר ליושב ראש איגוד מגדלי הרימונים בישראל ושימש בתפקיד עד 2018. בשנים 2019–2023 שימש יושב ראש האגודה החקלאית במושב אביגדור בו הוא מתגורר.

ב-2021 נבחר בשנית, ליו"ר האגודה החקלאית באביגדור. 

בשנים 2023-2022 שימש יו"ר הנהגת ההורים בבית הספר היסודי שדות. 

בבחירות לרשויות המקומיות ב-2024 התמודד לראשות המועצה וזכה בסיבוב הראשון ב-34% מן הקולות. הוא עלה לסיבוב השני מול ראש המועצה לשעבר דרור שור, שהודיע על פרישתו מהמירוץ ושלא יתמודד בסיבוב השני ובכך כהן נותר מועמד יחיד ונבחר לכהן כראש המועצה האזורית באר טוביה.

נשוי לשירן ואב לשלושה. מתגורר באביגדור.

קישורים חיצוניים
----------------

* בן כהן, ברשת החברתית פייסבוק
* חן מור אטיאס, "ילדיי שמעו בביה"ס שאני עבריין סוחר סמים": ראיון עם בן כהן, ראש המועצה הנכנס של באר טוביה, כאן דרום - אשקלון, 15 במרץ 2024

| ראשי המועצה האזורית באר טוביה ‏  |
| --- |
| 

|  |
| --- |
| מרדכי גובר • אברהם הלפון • חנן חסיד • דרור שור • קובי אביבי • בן כהן |

 |
"**Born Without a Heart**" (בעברית: "**נולד ללא לב**") הוא סינגל שהוקלט על ידי הזמרת-יוצרת הקנדית-מרוקאית פאוזיה. את השיר הוציאה לאור ב-28 במרץ 2019 חברת התקליטים אטלנטיק רקורדס. הוא נכלל כרצועה השישית והאחרונה במיני-אלבום הראשון של הזמרת, שכלל גרסאות מיוחדות לחלק משיריה, *Stripped*. השיר צבר כ-39 מיליון השמעות בפלטפורמת הספוטיפיי.

רקע
---

השיר נכתב והולחן על ידי פאוזיה. האודיו הרשמי של "Born Without a Heart" פורסם בעמוד היוטיוב הרשמי של הזמרת ב-28 במרץ 2019. לאחר מכן היא פרסמה את גרסת ה-Stripped של השיר, לצד שני וידאו קליפים שונים. גרסה זו בוצעה בסגנון בלדה ווקאלית. בקליפ הראשון ביצעה פאוזיה את מילות השיר בבית עם אורות כתומים, צהובים ואדומים. לאורך כל הקליפ השני פאוזיה הייתה כלואה בכלוב זכוכית. כשהיא הגיעה לפזמון האחרון של "Born Without a Heart", נופץ כלוב הזכוכית והוצגו כמה סצנות מהקליפ של "This Mountain".

ב-4 בספטמבר 2020 ביצעה פאוזיה את "Born Without a Heart", כחלק מקונצרט יומי של שירי *Stripped*.

קישורים חיצוניים
----------------

* סרטון השיר "Born Without a Heart" באתר יוטיוב
* מידע על השיר "Born Without a Heart" באתר iTunes
* מידע על השיר "Born Without a Heart" באתר ספוטיפיי

הערות שוליים
------------

1. ↑  ספוטיפיי, Faouzia - Born Without A Heart (באנגלית)
2. ↑  יוטיוב, Faouzia - Born Without A Heart (Audio), ‏28 במרץ 2019
3. ↑  יוטיוב, Faouzia - Born Without a Heart (Stripped)
4. ↑  יוטיוב, Faouzia - Born Without a Heart (Visual)
5. ↑  יוטיוב, Faouzia - Born Without A Heart (from Stripped: Live in Concert), ‏4 בספטמבר 2020
**בנימין לבוביץ' ביילין** (ברוסית: **Вениамин Львович Бейлин**; ‏25 באוגוסט 1904 – 16 במרץ 1982) היה גנרל יהודי-סובייטי בצבא האדום.

ביוגרפיה
--------

נולד בעיירה ברוונקובו בדרום האימפריה הרוסית (כיום נמצאת העיירה בתחומי מחוז חרקוב של אוקראינה).

ב-1923 התגייס לצבא האדום למד בבית הספר לקציני חיל התותחנים. לאחר סיום הלימודים שירת בתפקידי פיקוד ומטה ביחידות ארטילריה שונות. בשנת 1934 התקבל ללימודים באקדמיה צבאית במוסקבה. לאחר סיום הלימודים מונה לראש מטה של אגד ארטילרי שהוצב בבלארוס. בהמשך היה מפקד יחידות תותחנים של דיוויזיית חיל רגלים. ביוני 1938 מונה למפקד יחידת תותחנים בצפון הקווקז. בשנת 1939 החל ללמוד באקדמיה צבאית של המטה הכללי.

לאחר הפלישה הנאצית לברית המועצות ביוני 1941 - הופסקו לימודיו באקדמיה והוא נשלח אל החזית. הוא מונה לסגן מפקד אגף המבצעים במטה הארמייה ה-27. השתתף בקרבות ההגנה לאורך הגדה הצפונית של דבינה המערבית ובהמשך, בקרבות במחוז פסקוב. בינואר 1942 מונה לסגן ראש המטה של ארמיית המחץ ה-4. נטל חלק בקרב על רז'ב. במאי 1942 מונה לראש מטה של גיס המשמר ה-2, עימו נלחם באזור העיר נוול. בספטמבר- אוקטובר 1942 פיקד על הגיס, כיוון שמפקד הגיס נפצע. לאחר מינוי מפקד חדש לגיס, חזר לתפקידו הקודם כראש המטה. מילא את התפקיד עד לספטמבר 1943, אז מונה לפקד על דויוויזיית חיל רגלים במסגרת הארמייה ה-39. אך כעבור חודש הועבר מן התפקיד ומונה לראש המטה של ארמיית המחץ ה-3. בתחילת 1944 הועלה לדרגת גנרל-מיור.

באוגוסט 1944 הועבר מהחזית למוסקבה, שם מונה למרצה בכיר באקדמיה צבאית. לאחר סיום המלחמה המשיך ללמד באקדמיה. בשנת 1949 עבר ללמד באקדמיה צבאית של חיל ההנדסה. בשנת 1955 סיים את שירותו הצבאי.

במהלך שירותו עוטר בעיטור לנין, שלוש פעמים בעיטור הדגל האדום, בעיטור המלחמה הפטריוטית הגדולה מדרגה ראשונה, בעיטור בוגדן חמלניצקי מדרגה שנייה.

התגורר בעיר מוסקבה, שם נפטר ב-16 במרץ 1982.

קישורים חיצוניים
----------------

* ביוגרפיה של בנימין ביילין באתר המוקדש ליהודים, חיילי הצבא האדום במלחמת העולם השנייה (ברוסית)
**גבריאלה מורז** (1948- 23 ביוני 2022) הייתה סופרת ומשוררת ישראלית.

ביוגרפיה
--------

גבריאלה מורז נולדה ב-1948 בטרנסילבניה, כבת יחידה להורים ניצולי שואה. אימה הייתה מוזיקאית ואביה שחקן, משורר, ועיתונאי, שערך לה היכרות עם עולם השירה דרך דקלומי שירה משותפים.

ב-1961 עלתה לישראל עם משפחתה. אחרי חצי שנה בקיבוץ מעגן, בו למדו בני המשפחה עברית, הם עברו לאילת, שם החלה לכתוב שירים וטקסטים הומוריסטיים לעיתון המקומי.

בשנת 1978 יצא קובץ שיריה באנתולוגיה בשם "קופל" בתגא הוצאה לאור. ב-1980 למדה כתיבה יוצרת אצל יורם קניוק, חיים באר ויצחק בן נר, בסדנאות של פרוזה בבית אריאלה בתל אביב. באותה שנה יצאה לאור סדרת מאמרים במוסף הספרותי של עיתון דבר בשם "דבר השבוע" בעריכתו של קניוק.

בשנת 1979 הייתה עורכת וכתבת מן המניין של ירחון בשם "עולם האופנה" בו התפרסמו מאמריה, סיפוריה וראיונות עם אנשים מוכרים בעולם התרבות והאמנות.

יצירותיה התפרסמו בכתבי העת "מוטיב", "בגלל", "בין סגול ובין תכלת" ו"בכיוון הרוח" (שבו התפרסמו גם ביקורות שלה לסרטים, הצגות ואירועי תרבות שונים).

יצירותיה הופיעו באנתולוגיה "שירה בוערת" על השריפה בכרמל, באנתולוגיות "מגירות שקופות" ו"מקום באור" שבהוצאת מוטיב, באנתולוגיות של קבוצת "יוצרים בצוותא" וכן באנתולוגיה האינטרנטית על הזיקנה שנערכה על ידי המשוררת חגית מנדרובסקי.

בנוסף, היא הופיעה במקומות שונים בדקלום שיריה ובקטעי סטנדאפ שאותם כתבה, בין השאר בבית נגלר שבקריית חיים, בתיאטרון אלהמברה ביפו, ובבית הכט (בית רוטשילד) ובית אבא חושי בחיפה.

בתחילת 2019 צולם סרט דוקומנטרי עליה ועל יצירתה, הסרט יצא במהלך 2020. היא נפטרה ב-23 ביוני 2022.

חיים אישיים
-----------

במהלך מלחמת יום כיפור התחתנה, ואחרי שנולדו לה שני בנים הפכה לאם חד הורית.

ספריה
-----

* "נגיעות של אהבה" (2014)
* "יחפה", עורכת: טל איפרגן, בהוצאת ארגמן מיטב (2015)
* "לוחשת למילים", עורכת: טל איפרגן, בהוצאת ארגמן מיטב (2018)
* "פרח לסמוראית", הוצאה ארגמן מיטב (2020)

לקריאה נוספת
------------

* אני ואניה. רשימה של גבריאלה מורז לזכר אניה וייס
* שלושה שירים ליום השואה. ליריקה
* י"ד סיפור מאת גבריאלה מורז באתר אשה
* גבריאלה מורז בכתב העת חדרים
* מוטי גרנר, על שירתה של גבריאלה מורז, "מושכת בחוטים" עם קארין זלאיט. רדיו ירושלים.
* אריה ארצי. "גבריאלה משוררת וסופרת" סרטון. הטלוויזיה הקהילתית
* "גבריאלה מורז מתווכחת עם הגיל" מאמר על גבריאלה באתר החיפאי לספרות "מדרגות".
* מוטיב – גיליון 18 פברואר 2017 – שיר זכוכית מגדלת
* מוטי גרנר, "על מחשבות ומחשבים" ריאיון עם גבריאלה מורז רדיו אורנים
* גבריאלה מורז באוצר הספרות העברית - מאגר המשוררים והסופרים מבית מוטיב

קישורים חיצוניים
----------------

* גיא מרופ, חגיגה לספר יחפה
* ענת גרי לקריף, ערב ההשקה של הספר "יחפה" מאת גבריאלה
* גבריאלה מרוז באתר הספרייה הלאומית
* בלפור חקק, תובנות נשיות מפוכחות בשיריה של גבריאלה מורז
* עמיקם יסעור, עומק הליכתה היחפה
* אתי אזולאי, ריאיון עם גבריאלה מורז

הערות שוליים
------------

1. ↑  חגית בת-אליעזר, "כשאני אוהבת אני שומעת מלאכים" : "פרח לסמוראית" ושירים יפים אחרים מאת גבריאלה, באתר "יקום תרבות", 4 במאי 2021

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007583984405171
* LCCN: no2023100502
* VIAF: 139145304381978570568
* WorldCat (עם VIAF): 139145304381978570568

 |
**ישיבת חורב** היא ישיבה תיכונית המשתייכת לרשת החינוך חורב. הישיבה שוכנת בשכונת סנהדריה בירושלים.

היסטורית הישיבה
---------------

הישיבה הוקמה בשנות החמישים על ידי הרב אליהו שכטר, תלמידו של הרב משה צבי נריה. הרב שכטר למד בין היתר בישיבת סלבודקה וישיבת מיר בירושלים והקים את הישיבה ברוח ישיבות אלה, לצד לימודי חול.

לאחר שנתיים הביא הרב שכטר את הרב שמעון-אשר כהן, חתנו של הרב אפרים זאב גרבוז ובוגר ישיבת חברון, לכהן במקומו כראש הישיבה. הרב שכטר נשאר לכהן כר"מ בכיר בישיבה למשך שנים רבות. בשנות כהונתו של הרב שמעון-אשר כהן כראש הישיבה, הוא הפנה את התלמידים ללימודי המשך בישיבות גבוהות וחלקם הפכו לרבנים ליטאיים, כגון הרב יונה זלושינסקי, ר"מ בישיבת פוניבז'.

ב-1987 החליף את הרב שמעון-אשר כהן בראשות הישיבה אחד המחנכים בישיבה - הרב מרדכי אלון. הוא כיהן בתפקיד 15 שנה, עד שהוזמן לעמוד בראשות ישיבת הכותל. כיום ראש הישיבה הוא הרב יצחק דור, ששימש בעבר גם ראש ישיבת נתיב מאיר. הייתה בעבר בישיבה תוכנית ללימוד תואר ראשון במדעי המזרח התיכון בשילוב עם אוניברסיטת בר-אילן.

תוכניות הלימודים
----------------

הישיבה כוללת בתוכה חטיבת ביניים וישיבה תיכונית.

בחטיבת הביניים מתחיל יום הלימודים בשבע ורבע בבוקר ונמשך עד עשרה לשש בערב, וכולל מקצועות קודש כגון גמראתנ״ך, חומש, הלכה, ונביא, ומקצועות חול כגון מתמטיקה, לשון, ספורט היסטוריה ואנגלית.

בישיבה התיכונית מתחיל יום הלימודים בשבע ורבע בבוקר ונמשך עד רבע לשבע בערב, וביום חמישי סדר ערב עד רבע לתשע, בימי שלישי מונהג יום לימודים קצר וביום שישי לימודים עד 11:50 תחומי הלימוד דומים ללימודי החטיבה, בישיבה התיכונית ישנן מגמות לימוד כמו ארץ ישראל, כימיה-ביולוגיה, גאוגרפיה, מזרחנות, היסטוריה

בתוך תחומי הישיבה נמצא חדר כושר הפתוח לכל התלמידים. ובנוסף משמש את מורי הספורט. בנוסף יש בישיבה ספרייה, בספרייה נמצאים מגוון ספרים, וכארבעה עשר מחשבים בהם לומדים תלמידים.

רוב התלמידים בישיבה אשכנזים ואין תלמיד אחד מהעדה האתיופית, התלמידים אף צוחקים על הדבר בסרטונים  כמו כן בשנים האחרונות רוב התלמידים במוסד לא נוכחים במהלך שיעורי הקודש ומגיעים לשיעורים כללים בלבד

מפעלים נוספים של הישיבה
-----------------------

בישיבה מתקיימת תוכנית ללימוד הדף היומי כבר למעלה מ-20 שנה. התוכנית מנוהלת על ידי הרב יונתן הורוביץ והרב דודי, מרבני הישיבה.

הישיבה נתמכת בידי "ידידי חורב" בעולם, העוזרים ותורמים להמשך פעילותה ושיפורה.

ראו גם
------

* בוגרי הישיבה התיכונית חורב
* חורב (רשת חינוך)

קישורים חיצוניים
----------------

* 

* אתר האינטרנט הרשמי של ישיבת חורב
* הישיבה התיכונית חורב, הצופה, 28 במאי 1963, עמ' 7

הערות שוליים
------------

1. ↑   עמוד 2
2. ↑  חוברת מגמות תשפב .pdf, באתר Google Docs
3. ↑
4. ↑  *שיר להכתרה || קטע קישור 1 - הכתרה תשפ"ג ישיבת חורב*, נבדק ב-2024-04-17
5. 1 2  *אני שמיניסט (פנתרה) | מחזור נ"ט ישיבת חורב | שמיניתשפ"ג*, נבדק ב-2024-04-17
6. ↑  אריאל הורוביץ, סיום הש"ס בישיבת "חורב", באתר nrg‏, 6 במרץ 2005.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007303475905171

 |
**ברניס בז'ו** (בצרפתית: **Bérénice Bejo**; נולדה ב-7 ביולי 1976) היא שחקנית קולנוע צרפתייה, זוכת פרס סזאר על תפקידה בסרט "הארטיסט"; עבורו גם הייתה מועמדת לפרס אוסקר לשחקנית המשנה הטובה ביותר, פרס גלובוס הזהב, פרס באפט"א ולפרס גילדת שחקני המסך.

קורות חייה
----------

בז'ו נולדה בבואנוס איירס לקולנוען הארגנטינאי מיגל בז'ו ובגיל שלוש עברה להתגורר בצרפת.

קריירה
------

בשנת 2000 הועמדה בז'ו לפרס פריצת השנה של פרס סזאר על הופעתה בקומדיה "השחקנית החדשה הטובה ביותר".
התפרסמה בפעם הראשונה בהוליווד בשנת 2001 בדרמת הפעולה התקופתית "סיפורו של אביר", בה שיחקה בתפקיד כריסטיאנה חברתה הנאמנה של הגברת הצעירה ממעמד האצולה ג'וסלין (שאנין סוסאמון).
ב-2006 שיחקה בקומדיית הריגול הצרפתית "אוס 117: קהיר, קן המרגלים" בתור לארמינה אל אקמר בטוצ' אהובתו של הסוכן החשאי 117 (ז'אן דוז'רדן).

ב-2011 זכתה בז'ו להצלחה גדולה הודות להופעתה בתפקיד פפי מילר אהובתו של כוכב הסרטים האילמים ג'ורג' ולנטין בדרמה הצרפתית האילמת "הארטיסט". בז'ו זכתה לשבחים ממרבית מבקרי הקולנוע בהוליווד והייתה מועמדת לפרס אוסקר לשחקנית המשנה הטובה ביותר, פרס גלובוס הזהב לשחקנית המשנה הטובה ביותר, פרס באפט"א ולפרס גילדת שחקני המסך. היא זכתה בפרס סזאר ובפרס לומייר.

בשנת 2013 זכתה בז'ו בפרס השחקנית הטובה ביותר בפסטיבל קאן על הופעתה בסרט הצרפתי "העבר". 

בשנת 2021 שיחקה בסרט הישראלי "הסירו דאגה מלבכם" של הבמאי תום שובל. 

בשנת 2022 שיחקה בז'ו בסרטו של מישל חזנוויצ'וס "קאט!" (אנ'); קומדיית זומבים המהווה רימייק לסרט יפני משנת 2017.

חיים אישיים
-----------

לבז'ו שני ילדים משותפה לחיים הבמאי מישל הזנוויציוס זוכה פרס האוסקר לשנת 2011. השניים שיתפו פעולה בסרטים "הארטיסט", "סוכן חשאי 117: קהיר, רשת מרגלים" ו-"יוצא מן הכלל".

פילמוגרפיה
----------

* שבויה (2000)
* השחקנית החדשה הטובה ביותר (2000)
* סיפורו של אביר (2001)
* עשרים וארבע שעות בחיי אישה (2002)
* פעם בחיים (2004)
* דהירה (2005)
* סוכן חשאי 117: קהיר, רשת מרגלים (2006)
* הבית (2007)
* סידורים אחרונים (2008)
* הארטיסט (2011)
* העבר (2013)
* החיפוש (2014)
* ילדות של מנהיג (2015)
* *Éternité ‏(*2016*)*
* יוצא מן הכלל (2017)
* המסע המופלא של הפקיר (2018)
* סודות בין אחיות (2018)
* *Funan* ‏ (2019)
* גיבור חייה (2020)
* הסירו דאגה מלבכם (2021)
* *L'homme de la cave ‏(*2021*)*
* קאט! (אנ') (2022)
* יונק הדבש (אנ') (2022)
* עם חברים כאלה (2022)
* *La contadora de películas ‏(TBA)*

קישורים חיצוניים
----------------

ויקישיתוף מדיה וקבצים בנושא **ברניס בז'ו** בוויקישיתוף

* ברניס בז'ו, במסד הנתונים הקולנועיים IMDb (באנגלית)
* ברניס בז'ו, באתר "אידיבי", מאגר הידע העברי לקולנוע ישראלי ועולמי
* ברניס בז'ו, באתר AllMovie (באנגלית)
* ברניס בז'ו, באתר Metacritic (באנגלית)
* ברניס בז'ו, במסד הנתונים הקולנועיים KinoPoisk (ברוסית)
* אבנר שביט, קאן‏, "העבר": ראיון בלעדי עם ברניס בז'ו, זוכת פרס השחקנית בפסטיבל קאן, באתר וואלה!‏, 12 במרץ 2014
* אמיר קמינר, "צ'צ'ניה מדאיגה אותי יותר מסוריה ודארפור", באתר ynet, 7 במאי 2015

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007435080205171
* BIBSYS: 12050873
* BNE: XX4766697
* BnF: cb140468722 (data)
* CANTIC: a11699784
* GND: 1021198188
* ISNI: 0000 0000 7841 2196
* LCCN: no2005094066
* NKC: pna2007424686
* NLK: KAC2020M1669
* NLP: a0000003080754
* NTA: 34102449X
* RERO: 02-A027538490
* SUDOC: 063055937
* VIAF: 169737159
* WorldCat: lccn-no2005094066

 |
**אל עצמי** הוא סרט דרמה ישראלי משנת 1988, המבוסס על ספרה של גלילה רון פדר, "אל עצמי", אך עם שינויים מהסיפור המקורי.

שיר הנושא של הסרט, בוצע על ידי מיכה ביטון (שהיה ילד מאומץ של גלילה רון פדר, הספר ובעקבותיו גם הסרט מבוססים על סיפור חיו), נכתב על ידי חנה גולדברג, הולחן על ידי אילן וירצברג. השיר זכה להצלחה עם יציאת הסרט.

עלילה
-----

גיבור הסרט הוא ציון כהן (אריק אוחנה), ילד אשר גדל בשכונת מצוקה בבית שאן ונשלח בגיל שמונה על ידי סבתו בסיועה של עובדת סוציאלית למשפחה אומנת בחיפה בסוף שנות השבעים.

המשפחה האומנת היא משפחת שרוני - משפחה אמידה הכוללת את האם (תחיה דנון), פסיכולוגית במקצועה, האב אלימלך (רוברטו פולק) ובנם הצעיר ניר (רועי בר-נתן), אשר עושים כל שביכולתם לתמוך בציון. הסרט מציג את הקשיים השונים בהם נתקל ציון בחייו החדשים כבן למשפחה אומנת ואת הרגשתו כלא שייך; הוא מנסה לא פעם לחזור אל שכונת ילדותו, ואל חבריו, דבר שממנו סבתו והעובדת הסוציאלית מנסים להרחיקו.

הפקת והפצת הסרט
---------------

עם יציאתו לאקרנים, שודר הסרט בתדירות גבוהה בערוץ הראשון של רשות השידור, וכן גם במסגרת שידורי הטלוויזיה החינוכית. הסרט שודר מספר פעמים בערוץ 2 על ידי הזכיינית טלעד, והופץ בקלטת וידאו. בשנים האחרונות סרט זה לא שודר בטלוויזיה, ואף לא הופץ בגרסת DVD. הסרט הופק כסרט יחיד על ידי חברת "אבא הפקות ותקשורת" של המפיקה אלונה אבט ובעלה תמיר פאול, שאף ביים את הסרט.

קישורים חיצוניים
----------------

* "אל עצמי", במסד הנתונים הקולנועיים IMDb (באנגלית)
* "אל עצמי", באתר ספר הקולנוע הישראלי
* "אל עצמי", במסד הנתונים הקולנועיים KinoPoisk (ברוסית)

**ביקורת**

* רונית ויס-ברקוביץ, מבית אמיתי לא בורחים, חדשות, 23 ביוני 1988
**נמל התעופה הבינלאומי מאנאס** (באנגלית: **Manas International Airport**, בקירגיזית: **Манас эл аралык аэропорту**, ברוסית: **Международный Аэропорт Манас**) הוא נמל התעופה המרכזי של קירגיזסטן. הוא ממוקם 25 ק"מ צפונית-מערבית מעיר הבירה בישקק.

היסטוריה
--------

נמל התעופה נבנה במטרה להחליף את נמל התעופה הישן בבישקק שהיה ממוקם בדרום העיר. נמל התעופה קרוי על שם גיבור האפוס קירגיזי מאנאס, בהמלצת הסופר צ'ינגיז אייטמטוב.
המטוס הראשון נחת בנמל באוקטובר 1974 ונשא את אלכסיי קוסיגין על סיפונו. ב-4 במאי 1975 חברת אירופלוט הייתה הראשונה לתפעל טיסות סדירות מנמל התעופה לנמל התעופה הבין-לאומי מוסקבה-דומודדובו.

כשקיבלה קירגיזסטן את עצמאותה מברית המועצות ב-1991 החל נמל התעופה להיחלש, וזאת בשל הזנחתן של תשתיות נמל התעופה והזנחתם של כ-60 מטוסים מהתקופה הסובייטית אשר נותרו על הרמפה בקצהו המזרחי של הנמל למשך כמעט 10 שנים.

עם תחילת מבצע חירות מתמשכת, ביקשו ארצות הברית ושותפיה הקואליציוניים רשות מממשלת קירגיזסטן להשתמש בנמל התעופה כבסיס צבאי לפעולות באפגניסטן. כוחות הקואליציה הגיעו בסוף דצמבר 2001, ומיד לאחר מכן ראה נמל התעופה התרחבות חסרת תקדים של פעולות ומתקנים. מטוסים ישנים פונו כדי לתת את מקומם למטוסים של הכוחות הקואליציוניים. בנוסף, מחסן מטען גדול נבנה וכן כמה מתקני תחזוקה למטוסים. עיר אוהלים הוקמה ונפרסה מטרמינל הנוסעים עד לעבר הרחוב, עם מקום למעלה מ-2,000 חיילים. כוחות הצבא האמריקאי קראו לאתר "בסיס הטיסה גאנצי", על שם ראש מחלקת מכבי האש בניו יורק פיטר ג'יימס גאנצי הבן (אנ'), שנרצח בפיגועי 11 בספטמבר. מאוחר יותר, הוענק לבסיס שם רשמי – בסיס האוויר מאנאס. בשנת 2014 נסגר נמל התעופה ונמסר לידי רשויות קירגיזסטן.

ב-2004 נוספה רחבת חניה חדשה מול טרמינל הנוסעים כדי לפנות מקום למטוסי תובלה גדולים כגון מטוס הבואינג KC-135 סטרטוטנקר ומטוס הבואינג C-17 גלובמאסטר III.
בסביבות אותה התקופה, הרחיבה ושיפצה ממשלת קירגיזסטן את טרמינל הנוסעים. כמו כן, נפתחו כמה מסעדות, חנויות מזכרות וחנויות-ספרים. בנוסף, נפתחו מספרות למען החיילים המשרתים במקום.

ב-2007 עוצב ושופץ נמל התעופה מחדש. קוד היאט"א FRU נובע משמה הסובייטי של העיר בישקק שנקראה אז "פרונזה".

בשנת 2012 עברו בנמל התעופה 1,056,000 נוסעים.

ב-16 בינואר 2017 התרסק מטוס מטען מדגם בואינג 747-412F בטיסה 6491 מהונג קונג אל איסטנבול דרך בישקק, של חברת טורקיש איירליינס בסמוך לנמל התעופה הבין-לאומי מאנאס שהיה בדרכו אליו. 39 בני אדם נהרגו בתאונה (4 אנשי צוות ו-35 על הקרקע), בעקבות נחיתה כושלת בערפל.

יעדים
-----

נמל התעופה משרת 23 חברות תעופה למספר מדינות, בעיקר באזור חבר המדינות.

קישורים חיצוניים
----------------

ויקישיתוף מדיה וקבצים בנושא **נמל התעופה הבינלאומי מאנאס** בוויקישיתוף
* 

* אתר האינטרנט הרשמי של נמל התעופה הבין-לאומי מאנאס

הערות שוליים
------------

1. ↑  מטוס טורקי התרסק על בתים: 37 נהרגו, באתר ynet, 16 בינואר 2017
פירוש נוסף ערך זה עוסק במאכל. אם התכוונתם לקרמלין של מוסקבה, ראו הקרמלין. לסרט לבנוני, ראו קרמל (סרט).

קרמל שהתקשה
הקינוח קרם קרמל
**קרמל** (בעברית: **שֶׁזֶף סֻכָּר**) הוא תוצר תהליך שבו סוכר עובר תהליך של פירוליזה וחמצון חלקי. בתום התהליך מתקבל נוזל בגוון הנע בין כתום לחום כהה, בעל ריח עז וטעם מתוק עד מתוק-מריר.

תהליך הייצור
------------

 ערך מורחב – **קרמליזציה**  

ניתן לייצר קרמל מכל סוג של סוכר (שמקורו בסלק סוכר או קנה סוכר). החימום הנדרש תלוי בכמות וסוג הסוכר, אולם לרוב מדובר בטמפרטורה של 170 מעלות צלזיוס. בטמפרטורה זו, הקשרים הבין מולקולריים בסריג הגבישי של הסוכר מתפרקים, ונוצרות תרכובות נדיפות המקנות לקרמל את ריחו. סוכרים (פרוקטוז וסוכרוז) מתחמצנים ויוצרים תרכובות בעלות טעם וצבע אופייניים.

במהלך הכנת הקרמל, הסוכר ניתך ומתחילות להופיע בועות בתחתית הסיר כמו בזמן הרתחת מים, על פי הגוון וגודל הבועות ניתן לדעת מהי "דרגת העשייה" של הקרמל.

להכנת קרמל משתמשים בדרך כלל בסיר בעל תחתית כבדה שמאפשר פיזור יעיל יותר של החום. יש להימנע מבחישה של הסוכר במהלך התכתו, דבר שיעודד התגבשות חוזרת של גבישי הסוכר. ניתן להכין קרמל גם באמצעות אש ישירה, למשל באמצעות מבער כמו בקרם ברולה.

שימושים
-------

הקרמל משמש בבישול להמתקה או הוספת טעם לממתקים (כגון פופקורן קרמל) ודברי מאפה, וגם לקישוט וצביעה שלהם. ישנם גם קינוחים המבוססים עליו כמו קרם קרמל.

בתעשיית המזון משמש הקרמל בייצור ממתקים כמו טופי, תפוחים מסוכרים, טופיפה וכן כצבע מאכל טבעי המסומן כ-E-150, בעיקר במשקאות קלים כמו קוקה-קולה.

ראו גם
------

* ריבת חלב
* קרם קרמל
* זיגוג (אפייה)

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **קרמל** |
| ויקישיתוף תמונות ומדיה בוויקישיתוף: **קרמל** |

* קרמל - מתכון בסיסי, מאתר ynet
* זיו שלף, רוטב קרמל ותפוחים, מאתר ynet
* טארט קרמל ושוקולד, מהאתר האיטלקי של ג'אקומו
* קרמל שוקולד חלב - טופי תוצרת בית, מפורום גורמה וגסטרונומיה בתפוז אנשים
* - צבע קרמל ושימושו במשקאות חריפים מאתר "בקבוק"
* קרמל, באתר אנציקלופדיה בריטניקה (באנגלית)

הערות שוליים
------------

1. ↑  על פי מילון המונחים של האקדמיה ללשון העברית

|  |  |
| --- | --- |
| בקרת זהויות עריכת הנתון בוויקינתונים | 
* GND: 4163302-7

 |
מסך תוכנת Pidgin למסרים מיידיים שבה ניתן לשוחח
**צ'אט** (מאנגלית - **chat**; בעברית **שִׂיחוּחַ**) הוא שיחה כתובה מיידית בין בני אדם לבני אדם או בוטים ברשת האינטרנט. בעולם קיימות מערכות צ'אט רבות, אשר מאפשרות למשתמשים המתחברים לרשת האינטרנט לשוחח אחד עם השני או בקבוצות. פעולה כזאת נקראת בעגת המחשבים העברית לְצ'וֹטֵט. מערכת ראשונה מסוג זה הייתה טוקומטיק שםותחה בשנת 1973.

בדרך כלל, במערכות כאלה ישנם 'ערוצים' שונים (המכונים גם "חדרים") אליהם נכנסים המשתמשים, ובהם מתבצעת שיחה משותפת של כל הנוכחים בערוץ. כל משתמש מקליד את שהוא רוצה להגיד, תחת כינוי-משתמש שאותו בחר לעצמו עם כניסתו לצ'אט, ושאר המשתמשים רואים ויכולים לקרוא את דבריו, וכמובן להגיב. בנוסף לחדרים, ישנה אפשרות לדבר באופן פרטי. באפשרות זו נערכת שיחה פרטית בין שני משתמשים, אשר אינה ניתנת לצפייה על ידי משתמשים אחרים.

בניגוד לפורום שהוא מעין לוח מודעות אלקטרוני שבו כל הנכתב נשמר עד אשר מנהלי הפורום מחליטים למחוק או לארכב, בצ'אט המידע שנכתב על פי רוב אינו נגיש לגולשים לאחר התנתקות מהצ'אט.

קיימים כמה סוגים של צ'אטים:

* חדרי צ'אט באתרי אינטרנט שיש לגלוש אליהם כדי להתחבר. חדרי האינטרנט בדרך כלל מפוקחים על ידי מנטרים מטעם האתר שיש באפשרותם "לזרוק" מהצ'אט מפרי כללים. יתרונם בכך שמתקיימת בהם פגישה אקראית עם קהל גדול ומגוון, שבדרך כלל אין דרך אחרת להיות נגיש אליו.
* תוכנות למסרים מיידיים כדוגמת ICQ וסקייפ שבאמצעותן ניתן לצ'וטט עם חבורה מצומצמת שנקבעת מראש, ואף ניתן לחפש חברים לפי תכונות מסוימות. בתוכנות אלו הפרטיות של הגולשים גדולה יותר, מאחר שאין "אח גדול" שמפקח על התכתובת כמו שנעשה בחדרי צ'אט. לעיתים מצורפות לכתיבה אפשרויות נוספות כמו תקשורת קולית ואף תצוגת וידאו.
* אפליקציות טלפונים חכמים כדוגמת וואטסאפ או טלגרם שבאמצעותן ניתן לצ'טט דרך הטלפון הנייד, וגם בהן לפעמים מצורפות אפשרויות נוספות כמו תקשורת קולית או תצוגת וידאו.

IRC
---

 ערך מורחב – **IRC**  

פרוטוקול (IRC (Internet Relay Chat הוא פרוטוקול אינטרנט לצ'אט. פרוטוקול זה תוכנן לתמוך ולתת שירותי שיחה למשתמשים רבים מאוד בו זמנית, בחדרים רבים, על פני שרתים רבים הפזורים ברחבי העולם. הפרוטוקול תומך בהעברת קבצים. שיטה זו מכונה DCC. אל השרתים מתחברים בעזרת תוכנות, הפופולרית בהן למערכת ההפעלה חלונות היא תוכנת mIRC.

ראו גם
------

* צ'אט רולט
* ICQ
* מירק
* קהילה מקוונת
* כתיבת ערבית בצ'אט
* צ'אטבוט

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **צ'ט** |
| ויקימילון ערך מילוני בוויקימילון: **שיחוח** |
| ויקישיתוף תמונות ומדיה בוויקישיתוף: **צ'אט** |

  


|  |  |
| --- | --- |
| בקרת זהויות עריכת הנתון בוויקינתונים | 
* GND: 4500079-7
* NDL: 01190266
* NKC: ph195825

 |
**ראלף הרסת'** (באנגלית: **Ralph Herseth**;‏ 2 ביולי 1909 – 24 בינואר 1969) היה פוליטיקאי אמריקאי מדקוטה הדרומית, איש המפלגה הדמוקרטית, שכיהן כמושל דקוטה הדרומית ה-21 בשנים 1959–1961.

ראשית חייו
----------

רלף הרסת' נולד בעיירה יוטון שבדקוטה הדרומית, כבנם של אולין (לבית אפסת') ולארס הרסת'. אביו היה מהגר מנורווגיה, כמו הורי אימו. הוא התחנך בבית הספר התיכון קולומביה שבמחוז בראון, ולמד בקולג' המדינתי הצפוני למורים ובקולג' המדינה של דקוטה הצפונית (כיום אוניברסיטת המדינה של דקוטה הצפונית). ב-1937 נשא הרסת' לאישה את לורנה ה. בנטרוק, והם חיו בחווה ליד יוטון. לימים כיהנה לורנה הרסת' (אנ') כמזכירת המדינה של דקוטה הדרומית. בנם, לארס הרסת' (אנ'), היה מנהיג הרוב בסנאט המדינתי, ונכדתם, סטפני הרסת' סנדלין (אנ'), כיהנה כחברת בית הנבחרים של ארצות הברית בשנים 2004–2011, כמו בן זוגה, מקס סנדלין (אנ'), שכיהן אף הוא כחבר בית הנבחרים מטעם טקסס בשנים 1997–2005.

קריירה פוליטית
--------------

בשנים 1935–1939 היה הרסת' מפקח בחיל השימור האזרחי. בשנים 1951–1952 ובשנים 1957–1958 הוא היה חבר הסנאט של דקוטה הדרומית מטעם מחוז בראון.

ב-1957 נבחר הרסת' כמושל דקוטה הדרומית, המושל השלישי בלבד מטעם המפלגה הדמוקרטית מאז כינון המדינה. הוא כיהן בתפקיד מ-6 בינואר 1959 ועד 3 בינואר 1961. כמושל, הוא התמקד בבעיות המיסוי של המדינה, ומינה ועדת אזרחים לחקר המס כדי שתמליץ על רפורמה במיסוי. הוא גם היה פעיל בפיתוח משאבי הטבע של דקוטה הדרומית, במהלך תקופת כהונתו החלו עבודות הבנייה של סכר ביג בנד (אנ') על נהר מיזורי. ממשלת המדינה חוות בעיות שנבעו מאסונות טבע קשים ב-1959. בבחירות של 1960 נוצח הרסת' בניסיונו להיבחר לתקופת כהונה שנייה כמושל, וכן באלו של 1962, כאשר ניסה להיבחר שוב.

מותו
----

ראלף הרסת' נפטר באברדין ב-24 בינואר 1969. הוא נטמן בבית הקברות של יוטון.

לקריאה נוספת
------------

* Sobel, Robert, and John Raimo, eds. Biographical Directory of the Governors of the United States, 1789–1978, Vol. 4, Westport, Conn.; Meckler Books, 1978, p. 1459.

קישורים חיצוניים
----------------

* ראלף הרסת' באתר אגודת המושלים הלאומית (באנגלית)
* ראלף הרסת' באתר The Political Graveyard (באנגלית)
* ראלף הרסת', באתר "Find a Grave" (באנגלית)

| מושלי דקוטה הדרומית דקוטה הדרומיתדקוטה הדרומית |
| --- |
| 

|  |  |
| --- | --- |
| ארתור מלט • צ'ארלס שלדון • אנדרו לי • צ'ארלס הרייד • סמואל אלרוד • קו קרופורד • רוברט וסי • פרנק ביירן • פיטר נורבק • ויליאם מקמסטר • קארל גנדרסון • ויליאם בולו • וורן גרין • טום ברי • לסלי ג'נסן • הרלן בושפילד • מרל שרפ • ג'ורג' ת. מייקלסון • סיגרד אנדרסון • ג'ו פוס • ראלף הרסת' • ארצ'י גברד • נילס בו • פרנק פאראר • ריצ'רד קניפ • הארווי וולמן • ביל ג'נקלו • ג'ורג' ס. מייקלסון • וולטר דייל מילר • ביל ג'נקלו • מייק ראונדס • דניס דוגארד • קריסטי נואם |  |

 |


|  |  |
| --- | --- |
| בקרת זהויות עריכת הנתון בוויקינתונים | 
* GND: 1193089352
* ISNI: 0000 0000 4899 8413
* LCCN: no2005100628
* SNAC: w6q90549
* VIAF: 39116856
* WorldCat: lccn-no2005100628

 |
**גיל (גילי) ורנר** (נולד ב-16 באוקטובר 1973) הוא שחקן, קומיקאי וכוכב ילדים ישראלי. מוכר בעיקר בשם הבמה "גילי בא לבקר".

ביוגרפיה
--------

ורנר נולד בחיפה וגדל בשכונת הכרמל הצרפתי כילד יחיד להוריו. כילד השתתף בפסטיגל וביצע עם יגאל בשן את השיר "אדוני ראש העיר". בצה"ל שירת בלהקת חיל האוויר. לאחר שהשתחרר למד לתואר ראשון במדעי ההתנהגות במכללת עמק יזרעאל אך לאחר פחות משנה עבר ללמוד משחק בבית צבי והשתתף בהצגות ילדים.

בשנת 1995 שיחק ורנר בקלטת "דגדוגים" בתפקיד השפן הקטן, ובקלטות ובהצגות "טיף וטף", "יובל המבולבל" ,"האריה שאהב תות", "עץ השירים" ועוד. בשנת 2009 החל לגלם את "גילי בא לבקר" בסדרות ובסרטים כגון: "מועדון המאפים הטובים", "גילי בא לבקר - מסע בקשת הרגשות", "טל והחברים", "החברים של גילי בא לבקר" ועוד.

בשנת 1998 השתתף במחזמר "מתנקשים" של תיאטרון בית לסין. באותה שנה השתתף בהצגה "סיסי הנסיכה" בתפקיד מרכזי. בשנת 2000 השתתף במחזמר "סינדרלה". בשנת 2004 השתתף בהצגת הבידור למבוגרים "המאלתרים". בשנת 2010 החל להשתתף במופע "מותק של פסטיבל", ובסך הכל השתתף במופע במשך חמש שנים. בשנים 2019-2018 השתתף במחזמר "אוליבר טוויסט" בתפקיד פייגין לסירוגין עם טוביה צפיר.

בשנים 2012–2016 הגיש את התוכנית "מועדון המאפים הטובים" בערוץ ניק ג'וניור.

בשנת 2017 השתתף בסדרה "ראש גדול" בערוץ KidZ.

בשנת 2013 השתתף בסדרה "כוח בלאגן" ששודרה בערוץ הכוכבים וביוקיד.

חיים אישיים
-----------

ורנר נשוי לליאה ואב לארבעה ילדים. מתגורר ברמת השרון.

קישורים חיצוניים
----------------

* גילי ורנר, ברשת החברתית אינסטגרם
* גילי ורנר, במסד הנתונים הקולנועיים IMDb (באנגלית)

הערות שוליים
------------

1. ↑  גלית עדות, ‏יהפוך לשיאן ישראל: גילי ורנר יופיע בפעם החמישית בפסטיבל חנוכה, באתר מעריב אונליין, 18 בדצמבר 2016
2. ↑  תומר קרן, כוכב הילדים התורן: "היו ימים שלא היה לי כסף לפלאפל", באתר nrg‏, 21 בספטמבר 2011
3. ↑  גילי ורנר באתר הסוכנות לויטין